“Nerudaren postaria” antzezlana Booktegin | Hitzen uberan\n← HIK EZ DAKIK ZER DEN BELDURRA – KARLOS LINAZASORO\nAbian da Peru Abarka lehiaketa →\nIstorioa Txilen kokatzen da, 1969tik 1973ra bitartean hain zuzen. Mario Txileko herrixka batean bizi den mutil gaztea da. Mario arrantzan aritzen da bere aitarekin batera, baina ez du inolaz ere gogoko egiten duen lana. Behin posta bulegoko atean zintzilik dagoen notatxo batean postari laguntzailea behar dela irakurri eta bitan pentsatu gabe bere burua aurkezten du. Marioren lan berria gutunak Isla Negrara eramatea izango da, zehatzago esanda, Pablo Nerudari eraman beharko dio posta. Poetak idazteko eta lasai egoteko etxetxoa du Isla Negran. Egunen joanean adiskidantza berezia sortuko da bien artean. Nerudak olerkien mundua hurbilduko dio Mariori, metafora aberats, ezti eta zentsualez osaturiko unibertsoan murgilduko du. Mariok Beatriz Gonzalez ezagutu eta itsu-itsu berarekin maiteminduko da. Neska erakartzeko Nerudari laguntza eskatuko dio. Txileko Lehendakaritzarako hauteskundeak ospatzear daude. Alderdi Komunistaren hautagaia Neruda da eta beraz, kanpainan parte hartzeko badoa Isla Negratik. Mariok bere kabuz maitemindu beharko du Beatriz, ez du beste erremediorik. Halere, gauzak ez zaizkio berak nahi bezala ateratzen. Rosa, Beatrizen ama oztopo gaindiezina da. Neruda Isla Negrara itzuliko da, alderdi ezkertiarrak elkartu eta hautagai bakartzat Salvador Allende aurkeztu dutelako. Nerudaren laguntzari esker Mariok Beatrizekin ezkontzea lortuko du. Allendek hauteskundeak irabazi ondoren Neruda Txileko enbaxadore izendatzen du Parisen lan egin dezan. Allenderen garaipenak, lorpen sozialei dagokienean, aurrera pausu ikaragarria suposatuko du. Dena den, Estatu Batuetako multinazionalak eta Txileko sektore kontserbadoreenak ez datoz bat gobernu berriak hartu duen norabidearekin eta Allende kargutik lehenbailehen kentzea erabakitzen dute. Horretarako desestabilizazio plan bat jartzen dute martxan. Txileko ekonomia krisi sakonean murgiltzen da. Mario egoera hau sufritzen duenetako bat da, baina batez ere, Neruda, bere lagun mina berarekin ez dagoelako sufritzen du. Txileko egoera larriagotuz doa, estatu kolpearen mehatxua argia da. Gauzak horrela, Neruda Isla Negrara bueltatzen da, baina gaixo dago eta Mariok ezingo du ikusi. Augusto Pinochetek, beste komandante batzuekin batera, ordenu konstituzionalaren kontra eraso egiten du. Inork ezingo du estatu kolpea eragotzi. Mariok Nerudarengana joan eta berarentzat dagoeneko pilatu den posta eramatea erabakitzen du. Neruda hiltzorian dago. Biak elkarrekin daudela soldaduak hurbiltzen dira eta…\nAukera bikaina ematen digu Nerudaren postariaren argitalpenak Booktegi proiektuaren orrialdeetan nabigatzeko, eta bertan “Drama” atala arkatzeko. Bada bertan Patxo Telleriaren sinadura daramaten testu gehiago ere: Zergatik Jamil, Lingua Nabajorum, Tabernaria… Badira egile gehiago ere, Xabier Lopez Askasibar (Piztu gabeko zigarroak), Lutxo Egia (Identitarteak)… Ikus.etzunezko lanen gidoiak ere topa daitezke bertan, Amama filmarena kasu, edo Koldo Almandozek sinatutako Hubert Le Blonen azken hegaldiarena.


Urruntze politikaren amaiera eskatu dute EAJk, EH Bilduk eta Elkarrekin Podemosek | Politika | Berria\nUrruntze politikaren amaiera eskatu dute EAJk, EH Bilduk eta Elkarrekin Podemosek\nGaixotasun larriak dituzten presoak askatzeko eta graduen progresioa aplikatzeko ere eskatu diote Espainiako Gobernuari Eusko Legebiltzarrean.\nManifestazioa Bilbon, Igor Gonzalezen heriotzagatik. Aritz Loiola/FOKU Tamaina handiagoan ikusi\nIgor Gonzalez Sola euskal presoaren heriotzaren ondoren adierazpen bat sinatu dute EAJk, EH Bilduk eta Elkarrekin Podemosek Eusko Legebiltzarrean, Sareren ekimenez. Hiru eskaera bildu dituzte dokumentuan: urruntze politika amaitzea eta presoak Euskal Herrira ekartzea; gaixotasun larriak dituzten presoak aske uztea; eta graduen progresioa aplikatzea, gainerako presoei bezala.\nGogora ekarri dute Gonzalez Sola «urruntze politikaren biktima» izan dela, nahiz eta azken hilabeteak Martuteneko espetxean egin dituen, Gipuzkoan: aurretik, Badajozko, Valdemoroko eta Soriako kartzeletan eduki zuten. Gainera, nabarmendu dute tratamenduan zegoela, osasun arazoengatik. «Horrek ustez heriotza ekarri dio».\nAdierazpenean gogora ekarri dute euskal presoen egoera aldatzeko eskaerak egin dituztela orain baino lehen hainbat erakundek, eta adostasun zabala lortu dutela.


Robert B. Laughlin - Wikipedia, entziklopedia askea.\nVisalia (Kalifornia), 1950eko azaroaren 1a (71 urte)\nJohn D. Joannopoulos (en)\nDeborah Berebichez (en)\nfisikaria, unibertsitateko irakaslea, saiakeragilea eta akademikoa\nLawrence Livermore National Laboratory (en)\nRobert Betts Laughlin (Visalia, Kalifornia, AEB, 1950eko azaroaren 1a) estatubatuar fisikaria da.\nKaliforniako Berkeley Unibertsitatean ikasi eta 1976tik 1979ra bitartean IBM konpainiarentzat lan egin zuen. 1979an Massachusettseko Teknologia Institutuan irakurri zuen doktore-tesia. 1982az geroztik, Lawrence Livermore laborategiko ikertzailea da.\n1983an, urtebete lehenago H.L. Störmer alemaniarrak eta D.C. Tsui estatubatuarrak aurkitutako partikulazko Hall efektu kuantikoaren sorrerari buruzko ikerketak sakondu zituen, eta kuantuen kondentsazioarengatik sortzen dela aurkitu zuen.\nIpar Amerikako zenbait zientzia-akademia eta elkarteko kide da. 1985etik 1989ra bitartean, irakasle laguna izan zen Kaliforniako Stanford Unibertsitatean, eta 1989an fisika-arloko katedra eskuratu zuen unibertsitate berean. Sari garrantzitsuak irabazia da, horien artean, Fisikako Nobel saria, Tsui eta Störmerrekin batera, 1998an.\nWikimedia Commonsen badira fitxategi gehiago, gai hau dutenak: Robert B. Laughlin\nBNF: 150571523 (data)\nOpen Library: OL2729406A\nOrriaren azken aldaketa: 23 urtarrila 2018, 21:59.


Irakurle-taldea sendotzen doa | danbolin\nIrakurle-taldea sendotzen doa\nAbenduan Zestoako irakurle-taldean abiatu ziren kideak gustura ari dira, halaxe aitortu digute galdetu diegun guztiek. Ohikoa izaten da horrelako taldeak, pixka bat bada ere, urritzen joatea. Ez da hori Zestoako taldearen kasua; izan ere hasieran baino kide gehiago ditu dagoeneko hiru saio egin dituen taldeak.\nAzken saioa duela egun batzuk egin zuten, otsailaren 15ean. Hassan Blasim idazle irakiarraren Kristo irakiarra aztertu zuten. Ana Morales itzultzailea ere bidelagun izan zuten osteguneko saioan.\nHurrengo saioa, laugarrena, martxoaren 15ean izango da. Anjel Lertxundi zarauztarraren Zu liburua izango dute eskuartean. Horren ondoren beste hiru saio geldituko zaizkie uda aurretik.\nGogoratu irakurle-taldearen jarraipena egin nahi duenak baduela sarean jarraitzeko aukera. Hortxe topatuko ditu Amaia Apalauza eta beste zenbait kideren ekarpenak:\nPrevious Article HAUTSAK KENTZEN: Jardunian - Joakina Etxaniz\nNext Article Eskolarteko txapelketako kanporaketa atzo, Lau Iturri elkartean\n· Azaroa 2019 (0)· Urria 2019 (1)· Iraila 2019 (0)· Abuztua 2019 (0)· Uztaila 2019 (0)· Ekaina 2019 (1)· Maiatza 2019 (0)· Apirila 2019 (0)· Martxoa 2019 (1)· Otsaila 2019 (0)· Urtarrila 2019 (0)· Abendua 2018 (1)


2019-02-05 - Irutxuloko Hitza : Irutxuloko Hitza\nBi ertzainek Argia salatu dute hizkuntza eskubideen urraketaren berri emateagatik\nErtzainek salaketa jarri diote Argia-ko Lander Arbelaitz kazetariari Borroka Sozialen Astean poliziek eginiko hizkuntza eskubideen urraketari buruz informatzeagatik. Ertzainen aurkako "irainak" leporatzen dizkiote, eta martxoaren 20an deklaratu beharko du epailearen aurrean.\nPoltsiko Antzerkiaren 28. Jaialdia aurkeztu dute\nOtsailaren 7tik 24ra egingo dute Poltsiko Antzerkiaren Jaialdia aurten, eta formatu txiki eta ertaineko emanaldiak egongo dira ikusgai, bereziki publiko gaztea erakartzeko helburuarekin.\nErabilera anitzeko pabiloi bat jarri nahi dute Zorroagan sozialistek\n'Multiarena' izena jarri diote proiektuari. Ernesto Gasco alkateordeak eta Denis Itxaso ahaldun nagusiordeak eskaini dituzte xehetasunak.\nLaguntza Zerbitzura jotzen duten familien kopurua nabarmen igo dela ohartarazi du Irabazik\nAntiguako jaietan gertatutako eraso sexistak salatzeko elkarretaratzea deitu dute\nAntiguako festetan gertatutako hainbat erasoren salaketak jaso ditu Txitxibitxiak Antiguako talde feministak.\nSanta Ageda bezperako koplak moldatu dituzte Ederlezi abesbatzakoek, eta emakumeen aldeko aldarrikapenak abestian txertatu dituzte.\nZurriola Ikastolak egoitza berria egingo du Villa Sacramentoren lursailean\nMikel Martinezek 'Tabernaria' antzeztuko du Txirain elkartean\nGiza Eskubideen Zinemaldiko Gazte Epaimahaiko kide izateko izen-ematea ireki dute


Masifikazioak uharteko ekosistema kaltetuko du, eragileen ustez : Irutxuloko Hitza\nMasifikazioak uharteko ekosistema kaltetuko du, eragileen ustez\nEH Bildu eta Elkarrekin Donostia kritiko azaldu dira ‘Hondalea’-ren kudeaketarekin: gehiegizko aurrekontua izatea salatu dute, besteak beste. Hiriko zenbait eragileren arabera, «hiri-markaren nazioartekotzea indartzeko erreminta» da ‘Hondalea’.\n2019ko irailean pankarta erraldoi bat zabaldu zuten hainbat ekintzailek uhartean, ‘Irla babestu, Stop Turistificacion’ lelopean. (Argazkia: Joseba Parron San Sebastiian)\nHiriko hainbat eragilek Santa Klara uharteko Hondalea kritikatu dute. Ez dute artelana bere horretan kritikatzen, kokalekua baizik. “Artelanaren eta bere egilearen balio artistikoa zalantzan jarri gabe, Hondalea, batik bat, hiri-markaren nazioartekotzea indartzeko erreminta baten moduan ulertzen dugu. Hiriaren nazioarteko irudia eta erakargarritasuna areagotzeko erabiltzeko bokazioa duen baliabidea dugu Hondalea, beraz. Era berean, uneko udal agintari nagusienaren irudia gogoan izan eta herritarren iruditegian behin-betiko iltzatzeko helburua duela ere, ezin uka daiteke”, adierazi du Mikel Agirre Bizilagunekin plataformako kideak.\nUhartea masifikatzea eragingo du “turistifikazio” horrek, Eguzki taldeko Juan Mari Beldarrainen arabera: “Eskulturak berak ez dio kalterik egingo naturari: kaltea izan daiteke etorriko den bisitari kopurua. Hor dago gure kezka”.\nOraingoz uhartea lau hilabetez dago irekita, baina epea luzatzeko arriskua dagoela uste du Haritzalde elkarteko Xabier Rubiok: “Urte osora zabaltzen baldin bada kaltegarria gerta liteke bertan bizileku edo pausaleku duten espezieentzat, itsas hegaztiak kasu. Nork ziurta dezake etorkizunean ez dela obra gehiagorik etorriko edota bisitarien kopurua eta, ez dela handituko? Kezkatzen gaitu”.\nParkea Bizirik elkarteko kidea da Joseba Gurutz de Vicente, eta bere arabera, uharteko ekosistemaren kontserbazioa “bateraezina” da jendearen masifikazioarekin: “Uhartean itsas hegaztien kolonia habiagile bat dago, oso handia. Itsas labarretan, bide bazterretan eta goiko zelaian egiten ditu habiak. Gainera, badago uharteko berezko sugandila, pixkanaka gigantismorantz jotzen ari dena. Babestutako hainbat landare ere badaude”.\nUdaleko oposizioa ere, kritiko\nDonostiako Udaleko oposizioan daude EH Bildu eta Elkarrekin Donostia, eta salatu dute informazio falta daukatela Hondalea-k etorkizunean izango duen kudeaketaren inguruan: “Errealitatea da aurtengo sarbideak nola kudeatuko diren baino ez dakigula. Hala ere, dagoeneko hasi gara zenbait erabaki ikusten, eta pentsatzekoa da itsasargiaren irekitze-aldia luzatu egingo dela, denboralditik kanpoko bisita pribatuekin. Hau da, hasieran herritarrei helarazten ari zaien mezuaren kontra, azkenean sarbideetarako neurrietan gero eta salbuespen gehiago egingo dira eta gero eta kontrol lasaiagoa egingo da, eta horrek, beraz, inpaktu handiagoa izango du babestutako ingurune horretan»”, adierazi dute Haizea Garai Elkarrekin Donostiako zinegotziak eta Markel Ormazabal EH Bildukoak.\nBestalde, uharteko esku-hartzeak Eraikitako Hiri Ondarea Babesteko Plan Berezia betetzen ez duela salatu dute Ormazabalek eta Garaik: “Itsasargia C mailako babes-maila batekin katalogatuta zegoen, eta horrek fatxadak babestera behartzen zuen. Hala ere, lehen ez zegoen ate bat ireki dute fatxadan. Uharteko itsasargian egindako esku-hartzea nazioarteko ondarearen babesari buruzko batzarretara ere eraman dute, egin behar ez denaren adibide gisa”.\n5 milioi euroko aurrekontua, oraingoz\nUdaleko oposizioa ere kritiko azaldu da Hondalea egiteak izan duen kostuarekin: “Uste dugu ez dela onargarria 1,5 milioiko hasierako kostua planteatzea eta azkenean bost milioi ordaintzea”.\nBat datoz eragileak. Hau da Parkea Bizirik elkarteko kidearen iritzia: “Esan dute Hondalea Cristina Iglesiasen oparia izan dela, eta hori gezur galanta da: ez da opari bat izan, guk geuk ordaindu dugu”.\nAmaitzeko, honako eskakizunak egin dituzte Garaik eta Ormazabalek: “Gure ustez, beharrezkoa da bisitetarako epe ertain-luzeko irizpideak argitzea, irekiera mugatuz udako hilabeteetarako. Ezinbestekoa da erabilera espezifikoen plana egitea, uhartearen babesa bermatzeko. Era berean, uhartearen balio paisajistikoa, ekologikoa eta geologikoa kontuan hartuta, gaur egun LPSk babes berezi zorrotzekotzat katalogatua, Santa Klara-Igeldo eremua Natura 2000 Sarean integratzeko beharrezko urratsak egin behar dira”.\nHori egiteko unea da, Xabier Rubioren ustez: “Aukera paregabea du uharteak, Igeldo-Mendizorrotz, eta Teniseko itsasaldien arteko zabalgunea eta gertuko itsasoaren babesa sustatzeko Europako Natura 2000 Sarean sartzeko ahalegina egiteko”.\nIrlan habiak egiten dituzten hegaztiek jasandako kaltea salatu dute naturzaleek. (Argazkia: Joseba Gurutz de Vicente)


Alexandria birtuala II\t| Kulturnet (Begia)\n« Iparraldeko musika | Hasiera | Sopelako antitaurinoak »\n2001ko maiatzak 26, Larunbata\t| Kulturnet (Begia)\t|\nAlexandria birtuala II\nBeste kultura gordailu batzuk sarean\nLehengoan agiritegi erraldoiaren zeregina esleitu genion Interneti eta sarean dauden gordailu batzuk aitatu genituen, archive.org filmategia kasu. Oraingoan beste helbide interesgarri batzuk aipatuko ditugu munduko multimedia liburutegirik handiena, sarea, osatzen dutenak.\nHasteko, Alexandriako liburutegiaren berregiteko proiektua ezin aipatu gabe utzi. UNESCOk abian jarri du berau, Egiptoko Alexandrian eta, amaitzen dutenean, Egiptori zein mundu osoari eskainiko dio bere ondare erraldoia, zientzian eta teknologian berezituta.\nSarera bueltatuta, gordailurik famatuena Gutenberg Proiektua da. Oraindik sarea ez zegoenean, 1971an, Michael Hart-ek honen zirriborroa egin zuen, dokumentu baten kopia digitalak kostu txikia zuela eta erraz heda zitekeela ikusita. Egun, egile eskubiderik gabeko milaka liburu digitalizatu eta sarean ipini ditu proiektuak eta urte honen amaierarako 10.000 libururen gordailua izatea espero dute bultzatzaileek.\nHurragoko proiektuak aipatuko ditugu, Andima Ibiñagabeitia proiektu erraldoia kasu. Susa argitaletxeko kideek euskal literatura aldizkarien gordailu digitala sortu dute desagertutako 16 aldizkariren testuak sarean jarrita. Txomin Peillenek eta Jon Mirandek 60ko urteetan Parisen egindako Igela-tik hasi eta Ustela, Pott, Oh! Euzkadi, Susa eta beste batzuek osatzen duten gordailuak 11 milioi karaktere pasatu ditu OCR bidez, paperetik bit-etara. Webgunean Susakoek eurek azaltzen dutenez, «bigarren urrats batez, laster ekarriko ditugu aldizkari gehiagoren lanak Literatur Aldizkarien Gordailura. Osorik euskaraz argitaratu ez zirenetakoak izango dira batzuk, osorik literaturazkoak ez zirenetakoak beste batzuk, eta baita 1960 baino lehenagokoak ere». Egun bizirik diren aldizkariek ere etorkizuna sarean izango dute, honelako gordailu batean.\nBaina literatura testuak ezezik aintzinako agiritegiak ere bihur daitezke zero eta bat-etan. Esaterako, horixe eginen du Bilboko Gotzaitegiak bere bataio agirien biltegiarekin, mormoien urratsak jarraituta. Mormoien elizak urte askotxo eman ditu mundu osoko artxibo genealogikorik handiena biltzen. Euren sinismenen arabera, beharrezkoa da gizaki guztien datuak nonbait gordetzea inoiz zerura igoko badira. Horregatik izugarrizko bilketa, mikrofilmatze eta digitalizazio prozesua egin dute mundu osoan 3.200 bulegoren bidez. Miloika batzuk datu baseetan dituzte jada eta zati bat Interneterako egokitu dute. Laster bizkaitarrek eta diasporako bizkaitarren ondorengoek, hitzordua eskatu eta Deriora joan behar izan barik online begiratu ahal izango dute euren zuhaitz genealogikoa, XVI. mendeko arbasoak milurte berriko sarearen bidez aurkitzeko.\nAudio artxiboei dagokienez, Bizkaiko Diputazioak sarean Bizkaieraren Fonoteka izeneko proiektua ezartzeko asmoa du. Aspaldi telebistan sarean zegoela iragarri zuten arren, ez dago oraindik internauton eskura. Horren ordez, Ahoweb webgunearekin konformatu beharko dugu ahozko bizkaieraren bila bagabiltza. Aholab laborategiak egiten du webgune hau, Bilboko ingeniarien eskolan ahotsaren seinalea eta telekomunikazioak aztertzen dituen ikerketa taldeak. Iñaki Gaminde hizkuntzalariak bildutako grabaketa sorta batzuk aurkituko ditugu, Bakion eta Meñakan egindakoak. Ahozko lagin hauetaz gain, euskal alfabeto fonetikoa ere jarri dute eta grabaketei buruzko zenbait azalpen tekniko.


Santutxuko "Garoa" txokoko aroa - Potojorran. Bilboko Bertso Eskola - Uriola.eus\nLabur: oro har Arrigorriagakoa baino saio sendoagoa, bertsolariak aski bat-batean eta sarritan aurrekoaren ildoari eutsiz; ale gozagarriak utzi zizkiguten Urtzik manera txukunean jarritako gai anitzei erantzutean; kaleren batzuk ere bai, nola ez, baina puntako pilota partidek ere tanto antologikoekin batera joko lehorretik eta hutsune zozoetatik elikatzen dira. Lagunekin, bertso eskoletan eta nork bere etxean teknikak landu dituztela nabaritu genien gure sortzaileei.\nEpaimahaikideak ere portatu ziren: ez dago guztion gustua betetzerik; ni pertsonalki ados, Mikel zerbait gorago jarriko nuen arren... Baina ez deritzot aitzakiatan murgiltzeko unea denik. Bego bere horretan!\n"Herriko"-n luntxa prestatu eta bertaratu ziguten Fernan eta Iosuri, mila esker. Tortila ederrak, redio!\nEta erreflesiorako puntua: bertsolari, gai-jartzaile eta epaile: 10 lagun; entzuleak: 14... Bai, bai, urrutiko intxaurren pare! Zer da gertatzen ari? Zertan dihardugu? Zapore mindua geratu zitzaidan-zitzaigun (ezin "askori" esan, ez baikeunden!). Alde horretatik aro hits samarra, zer pentsatua eman beharko ligukeena.\nBesterik ez; maila guztietan parte hartu duzuenoi goresmenak eta finalerako sailkatu direnei eupada handi bat.


25 urtera - - uztarria.eus\nOlatx Aranguren 2021-04-24 09:00\nOlatx Arangurenek 2021eko apirileko Uztarria aldizkarian idatzitako iritzi artikulua da honako hau.\nNekazal turismoak, furgonetak, karabanak taxutzen hasiak gara dagoeneko udaberriko oporren peskizan. Ez gaude etxean geldirik geratzeko. Ihes egin nahi diogu lotzen, mugatzen gaituen errealitate egoskorrari.\n15-16 urte genituela Batxilergoko bigarren mailan Otok eginarazi zigun ariketa batekin gogoratzen ari naiz egunotan. Idazlan batean geure burua handik 25 urtera irudikatzeko eskatzen zigun. Ez dakit nondik ibiliko den idatzi hura, baina kuriosoa egiten zait neure burua etorkizunean nola irudikatzen nuen oroitzea.\nGaur egunean ere COVID-19 osteko garaiarekin amets egiten dugu; bizpahiru egunetan lorik egin gabe, dantzan igaroko ditugun ordu distiratsuekin gozatu. Etorriko da hori ere; etorritako bide beretik joan.\nEz dugu maite bizi dugunean, hemen eta orain egoterik. Iragan bat edo etorkizun bat irudikatu behar izaten dugu egunean bizi duguna digeritu ahal izateko. Geure baitakoak gara beste erremediorik geratzen ez zaigunean.\n15-16 urterekin egindako ariketa hartara itzuliz, orduan ere irudimenak hegan ederki zekiela erakutsi zigun. Harley Davidsonean lanera joanez irudikatu genuen geure burua, Euskadiko selekzioarekin futbol partidak jolastuz, rock talde batean kontzertuak emanez. Etxerakoan letxuga bat erosi eta bi mila pezeta kobratu zizkigutela kexatzen ginen. Urrun geratu ginen etorkizuna irudikatzerakoan. Dirudienez, ez gara Rappel edo Lola pitonisa izateko sortuak.\nIraganean nahiz etorkizunean bilatzen dugu bizi dugunaren proiekzioa. Nahiko erraz uler dezakegu orainaldiak etorkizuna nahi erara sortzeko duen gaitasuna, baina ez hain erraz memoria bizi dugun errealitatearen arabera sortzen goazen konstruktua dela. Sorgin-gurpil berean bueltaka gabiltza, etenik gabe norbere baitatik kanpo, norbere buruak dioenari arreta handiegirik jarri gabe.\nEgia, justizia eta erreparazioa aipatzen dira, norberak ordezkatzen duen alderdi politikoak eragindako kaltea izanda ere. Badirudi hitz horiek aditzera ematearekin batera, Panoramixen edabe magikoarekin bezala, datorren guztiari aurre egiteko gai garela, erromatarrak, arerioak egurtuz, KO utziz. Baina hori ote orain artean bizi izan dugunarekin bizitzen jarraitzeko biderik jasangarriena? Bizi izan duguna ondorengoei modu eraikitzailean, sortzailean transmititzeko daukagun modurik egokiena?\nMinak, larritasunak bizi izan gaitu, baina argia, lilura, irribarrea ere geuretzat nahi ditugu. Gutako bakoitzaren bizitzak pisu handirik ez zuen kolektibitatearen baitan haziak izan gara. Kalea izan dugu urte batzuetan eskola nagusi. Beti zen gutaz gaindiko eginbeharren bat, menpekotasuna zor zitzaion zerbait. Ez ginen geure baitakoak; bazegoen itzal luzeagoko zerbait beti ere. Ahaleginak, sakrifizioak, besteen onura gurearen aurretik jartzeak merezi zuela uste izan genuen, edo halakorik zalantzan ez jartzen erakutsi ziguten behintzat.\n3 urte betetzerako ikusi genuen Tejero 23F-an armak astintzen; 6 bat genituen Pasaiako sarraskian hildakoak udaletxe azpira ekarri zituztenean; 7 bat Endarlatsako ibai bazterraren tristezia etxekoen aurpegietan antzeman genuenean. Zerrendak ez luke amaierarik, baina amaiera jartzeko ordua da.\nIrudika ezazue zuen burua hemendik urte batzuetara. Saia gaitezen datorrenari, geure baitakoari onean begiratzen. Ilunetik nahikoa izan dugu. Nik dagoeneko ez dut lanera Harley Davidsonean joango naizenik amesten, baina nork daki?


COACHING, AUTODEFENTSA ETA DJ IKASTAROAK, EMAKUMEZKOENTZAT AZAROAN - ORDIZIAKO UDALA\nEmakumeek euren egunerokoan jasaten dituzten mikro-matxismoei eta eraso sexistei era aktiboan eta kolektiboki aurre egiteko baliabideak eskainiko dira tailerrean. Era berean, balio justuagoetan oinarritutako harremanak lantzeko nondik norakoak aztertuko dira. Tailerraren helburu nagusiak honakoak dira: parte hartzaileek indarkeriarekiko dituzten esperientziak partekatzea, beldurra eta beste emozioez jarduteko espazio bat eskaintzea, indarkeria egoerak eta erasoak atzemateko tresnak mahai gaineratu eta autodefentsaren bidez erasoei aurre egiteko estrategiak eskaintzea. Metodologia dinamikoa izango da eta taldearenganako konfiantza garatzea izango da lehen urratsa.\nTailerra trinkoa izango da, zortzi ordukoa, Emagin elkarteko kide batek zuzenduko du eta azaroaren 26an egingo da, 10.00etatik 14.00etara eta 16.00etatik 20.00etara.\nNeskentzako DJ ikastaroa\nLas Marines DJ bikoteko Maria Ugartetxeak eta Ines Garciak eskainiko dute ikastaroa. Biak gora eta behera ari dira azkenaldian euren musika tresnez baliatuta, Euskal Herriko bazterraz gozatuz, Teoria eta praktika uztartuko dituzte ikastaroan.\nHelburua, DJ lanetan aritu nahi dutenentzako oinarrizko ezagutzak eskaintzea, ahalduntzearen ikuspegitik abiatuta. Metodologiari dagokionez, teoria eta praktika uztartuko dira. Honako edukiak jorratuko dira: DJ-en historia eta emakumeen ekarpenak, DJ emakumeen egoera, pintxatzeko tresnak (platerrak, mezkladoreak, kontroladora, ordenagailua…), pintxablea den musikaren nondik norakoak, aukeraketa egiterakoan kontuan hartu beharrekoak: erritmoa, melodia, abiadura, entzuleak eta abar.\nHorrez gain, eta tresnekin praktika pixka bat hartu ondoren, musika saio bat prestatuko dute parte hartzaileek, etxetik ekarritako musikarekin. Tailerra azaroaren 5ean eta 12an egingo da, 10.00etatik 14.00etara.


2011ko martxoaren 29koa | Lezo.eus\n2011ko martxoaren 29koa\n1.- Egoki irudituz gero, 2011eko martxoaren 15ean egindako bilkurako akta onartzea.\n2.- Praktiketako funtzionario izendatzeko proposamena, ofizial igeltsero plaza betetzeko (2011PE100004).\n3.- Aintzane del Ríok (Aiton Borda taberna) egin duen eskaerari erantzutea (2011GZ320002).\n4.- Fakturen 6. erlazioa onartzea.\n5.- Alkatearen D11/428. dekretuaren berrespena, herritarren parte-hartzea sustatzeko kontratazioaren esleipenari buruzkoa (2011ID130003).\n6.- Alkatearen D11/429. dekretuaren berrespena, Portuko parte hartzeko prozesuaren kontratazioaren esleipenari buruzkoa (2011ID130004).\n7.- Alkatearen D11/430. dekretuaren berrespena, atez ateko bilketa sistema ezartzeko bideragarritasun plana burutzeko kontratazioaren esleipenari buruzkoa (2011ID130005).\n8.- Alkatearen erabakien kontu ematea.\n9.- Jai eta Kirol mahai sektorialetan partaide izateko izen emateko egingo den prozedura onartzea.\nLezon, 2011eko martxoaren 29an, asteartea, 8:15 orduetan hasi du Tokiko Gobernu Batzarrak OHIKO BILKURA udaletxeko gobernu batzar aretoan, lehen deialdian, Haritz Salaberria Goikoetxearen lehendakaritzapean, Jon Legorburu Arrastua eta Iñigo Esnaola Arbiza bertan direlarik.\nEz dira bileran izan Mª Pilar Legorburu Etxegarai eta Urko Lopetegi Campano.\nAldaketarik gabe akta onartu eta sinatu egin da.\nOfizial igeltsero plaza betetzeko hautaketa prozesua amaitu ondoren, hautaketa horretaz arduratu den epaimahai kalifikatzaileak, Alberto Irasuegi Lopetegi izendatzea proposatu du ofizial igeltsero plaza betetzeko.\nEpaimahai kalifikatzaileak egindako proposamena aintzat harturik, eta Alberto Irasuegi Lopetegik hautaketa prozesua arautzen duen oinarrietako bosgarrenean eskatzen den dokumentazioa aurkeztu eta egiaztatu duenez, Tokiko Gobernu Batzorde honi dagokio praktiketako funtzionario izendapena gauzatzea.\nEra berean Tokiko Gobernu Batzarrari dagokio proposatutako hautagaiaren praktikaldia ebaluatuko duen Ebaluazio Batzordearen kideak izendatzea.\nHoriek horrela, alkatetzak proposaturik, Tokiko Gobernu Batzarrak hemen heldu diren erabakiak hartu ditu:\nBAT: Alberto Irasuegi Lopetegi praktiketako funtzionario izendatzea ofizial igeltsero plaza betetzeko. Izendapena 2011ko apirilaren 1ean sartuko da indarrean eta praktikaldia 6 hilabetekoa izango da.\nBI: Hauta prozesua arautu duten oinarrien hamairugarren puntuaren jarraibideen arabera, proposatutako hautagaiaren praktikaldia ebaluatuko duen Ebaluazio Batzordearen kideak izendatzea. Batzordea hurrengo kideak osatuko dute:\n- Xabier Loiola Aristi.\n- Joseba Eizagirre Manzisidor.\n- Ketxus Ponce Gonzalez.\nHIRU: Akordio honen berri ematea interesatuei.\nLAU: Erabakiaren aurkako errekurtsoak:\n§ Horretarako, hilabeteko epea dauka, erabaki honen jakinarazpena jaso eta biharamunetik hasita.\n§ Errekurtsoa aurkeztekotan Gobernu Batzarrera jo behar da.\n§ Horretarako, bi hilabeteko epea dauka, erabaki honen jakinarazpena jaso eta biharamunetik hasita.\n§ Errekurtsoa aurkeztekotan,EAEko Auzitegi Nagusiko administrazioarekiko auzitarako Donostiako epaitegira jo behar da.\nAztertu da Aintzane del Ríok egin duen eskaera, gaur bere izenean dagoen Aiton Borda jubilatuen etxeko taberna, atezaintza eta garbiketa ustiaketako kontratua, berak eta Naroa Lucas Garmendiak eratuko luketen ondasun-erkidegoari transferitzeko.\nLezoko Aiton Borda jubilatuen etxeko taberna, garbiketa eta atezaintza zerbitzuak ustiatzeko lehiaketa arautu zuen baldintza pleguak bere 12. artikuluan onartzen du emakida transferitu ahal izatea, udalak horrela baimentzen badu.\nTokiko Gobernu Batzarrak ez du eragozpenik ikusten kontratuaren eskualdaketarako beti ere eratuko den sozietateak eta bere kideek ez duten administrazioarekin kontratatzeko debekuren bat Sektore Publikoko Kontratuen Legearen 49. artikuluan adierazitako arrazoiak direla eta.\nGuzti horregatik, Tokiko Gobernu Batzarrak erabaki du:\nBAT: Onartzea Aintzane del Riok egin duen eskaria, hau da, Aiton Borda jubilatuen etxeko taberna, garbiketa eta atezaintza zerbitzuko kontratua eskaeran aipatutako eratu nahi duen ondasun-erkidegoari transferitzeko, aurrez eratuko den sozietatearen eta bere kideen nortasun agiriak aurkezten badira (IFK, NAN, ...) eta sozietateak eta bere kideek administrazioarekin kontratatzeko eragozpenik ez dutela egiaztatzen bada.\nOnartu egin da.\nBerretsi egin da.\nAzken Gobernu Batzarra egin zen ezkero, 2011eko martxoaren 15az geroztik, hartutako erabakien berri eman du alkateak.\nBatzarrean diren kideen adostasunarekin onartu da batzar honetan urjentziaz eztabaidatzea Iñigo Esnaolak proposatu duen Jai eta Kirol mahai sektorialetako partaideen izen emate prozedura.\nLezoko udaletxeak urteak daramatza batzorde sektorial desberdinetan (Jai Batzordea, Kirol Mahaia, ....) herriko elkarteekin lanean. Horren harira ekitaldien antolaketak eskatzen ohi duen prozeduretan lagundu nahian, azken garaietan udalak hainbat araudi onartu eta argitaratu ditu hala nola: Festa Batzordearen antolaketa eta funtzionamendurako araudia [GAO 2010/03/17] eta Lezoko kirol gaietarako mahaiaren antolaketa eta funtzionamendu araudia [GAO 2011/02/07].\nBatzorde hauetan ematen den elkar lana oso garrantzitsua da. Izan ere, herriko elkarteen lanaren ezagutzatik eta udaleko lan instituzionalaren funtzionamendu egokiaren uztarketatik herri bizitzaren hobekuntzak datoz.\nHala ere, elkar lana Batzorde desberdinetan antolatzen da eta Batzorde bakoitzak bere funtzionamendu eta arautegi propioa du.\nHalaz guzti, funtzionamendu hobeago, zuzenago eta indarrean dagoen legeriak eskatzen duena betetze aldera, batzorde hauetan parte hartuko duten kide desberdinen zerrenda osatzea da helburu erabaki honek.\nAldi berean, funtzionamendu hau argitzearen beharra ikusten da. Horretarako, hutsune hori estaltzera doan argibide sorta onartzen ditu Tokiko Gobernu Batzarrak:\nKudeaketa administratiboa kultura departamendutik gestionatuko da. Hala ere mahai sektorial bakoitzak, bere idazkaritza eta funtzionamendu propioaren bitartez gestionatuko da.\nBatzordean parte hartzeko eta bozketan esku hartzeko izena emanda egon beharko da.\nNorbanakoek ere batzordetan parte hartzeko aukera izango dute. Bozketetan ere parte hartzerik izango dute.\nUrte beteko epean Batzordeetara azaltzen ez den Elkarte edo norbanakoa zerrenda honetatik kanporatua izango da. Partaide izaten jarraitu nahi badu, berriro izena eman behako du.\nElkarte, edo norbanakoak batzorde zerrendatik baja ematerik izango du nahi duenean.\nElkarte ezberdinen eskuetan egongo da ordezkarien izen aldatzea. Aldaketa udalari iragarri behar zaio. Hala ere, datuen eguneratze lanak urtero egingo dira. Lehenengo puntuan esan bezala, honen ardura, kultura sailak hartuko du.\nPartaide izan nahi direnei eskatuko zaizkien datuak zehaztu dira eta erabiliko diren eskaera orriak onartu.\nAlkate-lehendakariak, aztertzeko ziren gai guztiak aztertu ondoren, 10:30 orduetan eman dio buru bilkurari. Idazkari naizen aldetik, akta 885.513tik 885.516ra zenbakiak dituzten orri ofizialetan jaso eta sendespena ematen diot, nik eta bilkuran izan diren zinegotziek izenpetu dugun akta honi.\nAr, 2011-03-29 12:00


Mendi Argazkiak: URDABURU TXIKIEKIN\nKaixo lagunak, hauek ekainak 13an ateratako argazkiak dira. Umeekin mendira joateko asmoa nuen eta horretarako Urdaburu (598 Mt) aukera ona iruditu zitzaten. Aldapa handirik ez dago eta egokia da beraiekin joateko. Horretarako autoz Susperregi jatetxeraino joan eta handik oinez abiatu ginen.\nBidea ezagutzen dut baina ez dago gaizki asieran dagoen kartelari begirada bat ematea.\nEz dakit ze umore ekarri duten gaur, denbora izango da testigu. jeje.\nKartel bidez ondo seinalizatua dago.\nBart gauean euri pixka bat egin duela dirudi.\nMugitu aita, atzera geldituko zera eta...\nBatzuk zaldiz ere ikusi genituen.\nMalmazar bizkarrera iritsi ginenean eskuinerantz abiatu ginen.\nGarai honetan basoa osto berdez betetzen da.\nbeste kartel bat.\nLoreak ere ateratzen ari dira.\nOraingoz pozik doaz bazterrak ikusiz.\nUrrengo lepoan borda bat dago. Pagotzarte.\nHau atzera utzi eta abiatu gara goruntz.\nEgoteko leku politak daude.\nPixka bat aurreraxeago beste kartel bat dago Urdaburu seinalatuz.\nEta hemen asten da gaurko aldaparik handiena. Suabe hasi ezkero ez da oso gogorra. Biderik gehienean bihak joan ziren aurretik.\nOntto jale bat.\nEta segi gora.\nUrrutira begiratuz Hernani ikusten da.\nEta Añarbe presa ere bai.\nAzkeneko pausoak, eta..\nTontorrera ni baino lehenago iritsi dira. Orain bai pozik.\nTontorraren ondoan zegoen zuhaitz baten ezkurra.\nGogoan dute tontorrera igotzen badira, patata zorro bana erosiko dietela eta segituan abiatu dira tabernarantz.\nBasoa polita dago.\nLore batzuk ere bilatu genituen.\nEzkur asko dago aurten.\nBaina zuhaitz zahar honek es du gehiago hemango.\nHan inguruan dagoen putzu zulo bat ere ikusi genuen. Fijatu ezkero igel mordo bat ikusten da.\nHemen ikusten da Urdaburu atzean eta putzu zulo hori non geratzen den.\nPozik daude gaur gehiago ez delako igo behar.\nEta hemen bukatzen dira egun hartako ibilerak. Hauek pozik eta ni gehiago.\nBai txango polita egin zenutela, Aitor. Eta umeak superpolita daude.\nMendizale ederrak dira. Zorionak!\nHemendik beste argazki bi edo hiru edo... kenduko dizkizut.\nPixkana ea gehiago animatzen diren mendian ibiltzen.Oraingoz ez dabiltza gaizki.\nGaldera pertsonal bat, Aitor.\nZer ematen dizu mendiak? Zergatik nahi duzu zure umeak mendian ibiltzea?\nAgian oinarrizko galdera irudituko zaizu, edo oso leloa, baina zeure erantzuna entzutea (irakurtzea) asko interesatzen zait.\nKaixo Anderea, galdera polita;\nNik txikitatik, nire etxean gurasoekin mendira joatea gustokoa izan det eta oroigarri onak dauzkat eta niri gustatzen zaidana, nire alabek ere sentitu dezaten izango litzake nire ilusio bat. Era berean naturarekin harreman hori izan dezaten. Niri mendiak lasaitasuna ematen dit.\nZure erantzuna oso polita izan da. Gordeko dut eta, ez bazaizu inporta, noizbait erabiliko dut nire blogean sarrera bat egiteko.\nAla..., hobeto pentsatuta... Zergatik ez duzu zuk zeuk horri buruzko sarrera bat egiten hemen? Oso polita izango litzateke hemen horri buruzko zerbait argitaratuta eta gordeta egotea. Kasu horretan, neuk ez nuke nire blogean egingo baizik eta zeure sarrera horretarako ezteka egingo nuke, oso gustura gainera!


Kurtzebarri LH - Aretxabaleta\nKurtzebarr BHI - Aretxabaleta\nErrekalde Herri Eskola- Oñati\n20-21 urteko plana\nKURTZEBARRI IMT LAZARUS\nHAUSPOA ANTOLAKETA 20-21\nIKT HELDUTASUN EREDUA- ZIURTAGIRIAK\nEkainaren 17an Kurtzebarri BHI insitutuko ikasle eta irakasleok Kurtzebarri mendira irteera egin genuen.\nEA2030 AINTZATESPEN ZIURTAGIRI BANAKETA\nKurtzebarri BHI institutuak Eskola jasangarria ziurtagiria jaso du.\nION MAIA KURTZEBARRI INSTITUTUAN\nAtzo, ekainaren 2an, egun osoan zehar Jon Maiak hizkuntzarekin lotutako bere bizipenak kontatu eta etorkizuneko erronkak irudikatzen lagundu zigun.\nEskerrik asko guretzat tarte bat hartzeagatik!!\nMaiatzak 17, Iraunkortasun Batzordeko ikasle batzuk alkateari EA2030 proiektuko gure proposamen eta konpromesuak aurkeztu dizkiote. Urrian jasoko dugu Udalaren erantzuna.\n25. URTEURRENEKO BAZKARIA\nInstitutuaren 25. urteurreneko bazkaria egin genuen larunbatean.\nIkasle, guraso eta irakasleok hezkuntza komunitatea sendotu dugu.\nMAIATZAREN 21EAN BAZKARI HERRIKOIA\nDatorren maiatzaren 21ean, larunbata, bazkaria egingo dugu Aretxabaletako Iturrigorri frontoian 14:30etan. Kurtzebarri BHIko komunitateko kide izan diren edo/eta diren guztiei zuzendua dago (ikasle, familia, irakasle...).\nBazkaldu ondoren, Dj-a izango da musika jartzen.\nBazkari-txartelak maiatzaren 16rarte salgai daude institutuko idazkaritzan, txartelaren prezioa 10€ dira.\nDBH 4. mailako Ainere Caballero eta Uxue Astolak maiatzak 11an ospatutako XII. Euskal CONFINT-ean parte hartu zuten, beste 22 ikastetxeko ikaslerekin batera. Konferentzia hau Iraunkortasunerako Eskola Sareak, IRAES21ek, antolatzen du eta gure ikasleek ingurumena zaintzearen garrantziaz jarduteaz gain, musika tailerraz gozatzeko aukera izan zuten.\nJon Basaguren Kurtzebarri institutuan\nMusikariak Ikastetxean programari esker, laugarren mailako ikasleek Jon Basagurenen hitzaldiaz gozatzeko aukera izan zuten atzo.\nIKASBIDAIAREN OTARRAREN BANAKETA\nHementxe rifa irabazleak saldu dituzten laugarren mailako ikasleak euren saskiekin!\n1. SARIA: 4767\n2. SARIA: 3277\nEskerrik asko lagundu diguzuen guztioi!\nKONTZERTUA APIRILAREN 30EAN\nKurtzebarri institutuaren 25. urteurreneko ekitaldietako bat musika kontzertua izango da Aretxabaletako plazan apirilaren 30ean arratsaldeko 18:00etan hasita.\nEskerrak ematen dizkiegu parte hartuko duten musikari eta musika-talde guztiei.\n4DBHKO IKASBIDAIAREN ZOZKETA\nHerriko komentzioetan lortutako produktuekin egindako otarren zozketa eginda 2022/04/01ean.\nZenbaki sarituak ondorengoak izan dira:\n4DBHKO IKASLEAK GOIENA TELEBISTAKO GALDEGAZTE SAIOAN\nKurtzebarri BHIko 4. DBH-ko ikasle batzuk kazetari bihurtu ziren egun batez eta Goiena telebistako Galdegazte programan parte hartu zuten. Bertan, Kurtzebarriko irakasle ohia eta bertsolaria den Paula Amilburu elkarrizketatu zuten.\nHemen duzue Galdegazte saioak emandakoak ikusteko aukera:\nApirilaren 8an liburuaren eguna ospatu dugu Kurtzebarri BHI institutuan. Hori dela eta, ikasleek hainbat ekintza egin dituzte: booktrailerrak azaldu, posterrak egin, ipuinak sortu...\nZuek irakurtzea gustuko duzue?\nKORRIKA 22 Aretxabaletatik pasatzen da apirilaren 1ean eguerdi inguruan, eta Kurtzebarri BHI institutuari dagokion kilometroa izozkitegian hasten da.\nSoziolinguistikarekin lotutako ipuinak sortu dituzte gure laugarren mailako ikasleek.\nKurtzebarri Eskola egun hauetan ospatzen ari den Literatura Astearen aitzakian, ze gustura aritu garen txikienei geuk sortutako ipuinak kontatzen!\nEskerrik asko gure ipuinei hain irteera interesgarria emateko aukera eskaintzeagatik!\nZuen bueltako bisitaren esperoan gaude!\nAri da hainbeste itxarondako data gerturatzen! Laugarren mailako gure gazteak ikasbidaia finantzatu ahal izateko hainbat ekintza egiten ari dira. Aurrekoan, gazta pisaketarena aurkeztu eta saria banatu genuen. Gaurkoan saski eder hauekin gatoz!\nAretxabaleta eta Eskoriatzako denda eta tabernetan eskuzabaltasun osoz emandako produktuekin honako bi saski hauek osatu dituzte.\nHauen zozketarako, gure gazteak martxoan rifak saltzen ibiliko dira herrian zehar. Bi saski direnez, bi sari banatuko dituzte apirilaren 1ean,11:30ean, egingo den zozketan.\nZozketaren bideoa hemen partekatuko dugu eta zenbaki irabazleak parte hartu duten dendetan ere argitartuko ditugu.\nZorte on eta eskerrik asko gurekin kolaboratu duzuen guztioi!\nGAZTA PISAKETA EGIN DUTE 4DBHN\nLaugarren DBHko ikasleek ikas-bidairako dirua biltzeko Gazta Pisaketa antolatu dute asteburuan. Gaur goizean gaztaren pisaketa egin dute eta bideoan ikusten denez sariaren irabazlea Igor Altuna izan da 853 gramoko gazta zela esateagatik.\nGazta pisaketaren bideoa hemen daukazue ikusgai (ikusteko hemen klikatu).\nGOIENERREN HITZALDIA 2DBHN\nAste honetan 2DBHko ikasleak Energia proiektua egiten ari dira. Proiektuaren barruan gaur, otsailak 17, Goiener enpresaren hitzaldia izan dute energia-kontsumoa eta faktura elektrikoaren nondik norakoak ikasteko.\nEKAINBERRIRA IRTEERA 2022/02/8 ETA 9AN\nOtsailaren 8an eta 9an lehen mailako ikasleek Ekainberri (Zestoa) bisitatu dute eta euskal kostaldeko labar pintura ikusgarrienak ikusi dituzte. Ikasleek animaliak ehizatzeko aukera izan dute, historiaurrean egongo balira bezala.\nKINTOEN BISITA 2022-02-04\nOtsailaren 4ean Aretxabaletako 2003ko kintoak kantuan etorri ziren Institutura eta institutuko ikasle ohiak dantzan egin zuten gure ikasleen aurrean. Trikitilarien laguntzarekin giro ederrean ibili ziren kintoak.\nDatorren urtarrilaren 17tik otsailaren 28ra izango da matrikulazio epea.\nBilera informatiboa urtarrilaren 19an, 18:00etan euskeraz eta 19:00etan gazteleraz, Arkupen.\nITZIARKO AIXA KOBAZULOA\nAbenduan DBH 4. mailako ikasleak Itziarko Aixa kobazuloan espeleologia egiteko aukera paregabea izan zuten. Bertako egitura geologikoak ezagutzeaz gain, xaguzaharrak ere ikusi zituzten. Natura bizia!\nAbenduaren 3an Euskararen Nazioarteko Eguna ospatu genuen guk ere. Egun horretarako laugarren mailako ikasle talde batek Alaitz eta Maiderren Txanpon baten truke abestiaren egokitzapen eta bideo bikaina sortu zituzten. Bideoa ikusteko estekan klikatu ezazue.\nHorrez gain, egun hartan gelaka egindako Bingo musikatuko sariak banatu ditugu gaur, azken egunean. Zorionak irabazle guztiei!\nHamaiketako osasungarriaren eguna ospatu genuen astelehenean. Hamaiketakoan bertako, sasoiko eta osasungarriak diren elikagaiak ekartzearen garrantziaz ohartzeko, DBH 4. mailako ikasle batzuk sagar ekologikoak banatu zituzten. On egin!\nAzaroaren 25ean Genero Indarkeriaren Aurkako egunean, gure 4DBH-ko neskak gai honen inguruan hausnartu eta hitz egiteko saioak prestatu eta gidari lanak egin zituzten.\n25. urteurreneko erakusketa\nKurtzebarri BHI institutuaren 25. urteurrena dela eta 25 urte hauetako argazkien erakusketa dago Arkupe kultur etxean. Ikasleak erakusketa ikusten izan dira.\nHondakinen Prebentziorako Nazioarteko astean gure ikastetxean Ekonomia Zirkularra landu dugu. Bestalde, ikasleek aluminiozko paperaren erabilera jeisteko eta hamaiketako osasungarria ekartzeko zorroak oparitu dizkiegu. Berrerabili, birziklatu eta murriztu!\nAGENDA 2030 SOLASALDIA\nGoiena Telebistako Debagoiena 2030 saioan aldaketa klimatikoari buruzko solasaldia izan zuten DBH 3. mailako Maia Etxebarria, Moha Brahim eta Nara Hernandez ikasleek. Denon artean lortuko dugu aldaketa geratzea!\nPETER ROBERTS GURE IKASLEEKIN\nUrriaren 28an 2. mailako ikasleek Peter Robertsen antzerkia, "MIMARTE PROIEKTOA" nerabezaroen artean alkoholaren kontsumoa prebenitzeko parte hartu zuten, bi saiotan banatuta, Arkupen, Zaraia Aretoan.\nLESBOSERAKO OINETAKO BILKETA\nNegua dator, eta neguarekin batera hotza. Zaporeak elkartearen bitartez, Lesbos eta Atenasko errefuxiatu-guneetan hilabete hauek pasatzeko gehien faltan botatzen dutena oinetako on batzuk direla jakin dugu. Horregatik, Euskal Herri osoan egingo den oinetako bilketari gure babesa eman diogu gure Ikastetxetik ere. 94 oinetako pare jaso ditugu. Mila esker guztioi zuen elkartasunagatik!


Usansoloren eta Galdakaoren arteko mugak markatu ditu UHk, bere borondatez | BINKE\nUsansoloren eta Galdakaoren arteko mugak markatu ditu UHk, bere borondatez\nARGAZKIAK: Usansolo Herria\nGaldakaoren eta Usansoloren arteko mugak 10 hesolekin markatu zituzten atzo UHko dozena inguru kidek, Bizkaiko Foru Aldundiaren segregazioaren inguruko erabakia iritsi bitartean.\nGaldakaoko Udalaren Batzorde Mistoak Usansoloren segregazioaren gaineko memoria landu eta aurkeztu zuen Bizkaiko Foru Aldundian aurkezteko. Memoria horrek Foru Arauak udalerri baten segregaziorako baldintza guztiak batzen ditu, eta «baldintza guzti horiek betetzen badoguz be, Aldundiari jagoko Galdakaoren eta Usansoloren arteko mugak mugarri bidez mugatzea», adierazi zuten UHko kideek Puentelatorre zubian hasi zuten txangoan.\nAldundiaren erabaki horren ostean, memoria onartuz gero, galdeketa bat egin beharko da. Galdeketa hori loteslea izango da eta gehiengoak Usansolo udalerri izatea erabakiko balu, Batzar Nagusiek onartu ondoren jarriko lirateke mugarriak Galdakao eta Usansoloren artean. «Baina une hori iritsi bitartean, UHtik erakutsi gura izan deutsiegu herritarrei zein dan Usansoloren eta Galdakaoren arteko muga», adierazi zuten domekan.\nDozena bat lagun batu ziren euripean, Iñaki Urgoiti eta Agustin Aizpuru zinegotziak tarteko, beharrezko erremintak eskuan 10 hesola jartzeko. Hesola bakoitzean —UHk Binkeri bidalitako argazkietan ikus daitekeen bezala— herriaren izenaz gain, Usansoloren armarria eta segregazioaren aldeko plataformak aldarrikatzen duen mapa ageri dira.\nEtxahun Lekuek irabazi du Bizkaiko Bertsolari Txapelketako finalaurre galdakoztarra\nJesus Eguzkitza «Eguzki» ohorezko euskaltzain izendatu dute


Bost kontinenteetako musika-tresnen berri ematen duen ikuskizuna | El Diario Vasco\nCulturasBost kontinenteetako musika-tresnen berri ematen duen ikuskizuna\nBost kontinenteetako musika-tresnen berri ematen duen ikuskizuna\nOihan Vega eta Xabier Zabala, atzo Donostian. / MICHELENA\nOihan Vega dj-ak eta Xabier Zabalak haurrentzat sortu duten 'Musikarium' lana igande honetan estreinatuko da Bergaran\nFELIX IBARGUTXI Jueves, 10 enero 2019, 10:57\n'Musikarium' antzerki musikal didaktikoa igande honetan estreinatuko da, Bergarako Seminarixoan, arratsaldeko 6etan. Haurrentzako ikuskizun honen sortzaileak eskarmentu handiko bi lagun dira, Oihan Vega dj bergararra eta Xabier Zabala konpositore zarauztarra.\n«Baga Biga disko- eta produkzkio-etxearen enkargua izan da. Ritxi Aizpuruk esan zigun hiru kontzeptu hauek uztartzeko: kontzertua, didaktikoa eta antzerkia; eta lanean hasi ginen. Ni Xabier Zabalarekin sekula lan egin gabea nintzen. Berak ez zekien ni konpositore ere banaizela, eta lanean oso ondo moldatu gara. Nik ikuskizunaren gidoia egin dut eta berak doinuak konposatu», adierazi du Oihan Vegak.\nIkuskizuna, berez, halako ipuin musikatu bat da; eta, aldi berean, haurrei zuzendutako musika-kontzertu didaktikoa. Haurrek, modu didaktiko eta erakargarri baten bidez, eta musikaren munduan murgilduz, hainbat doinu eta musika- tresna ezagutuko dituzte eta Euskal Herrikoekin konparatuko zaizkie, hauen desberdintasun eta antzekotasunak azalduz.\n'Musikarium' ikuskizuna haurrei zuzendutako antzerki-musika-kon-tzertu didaktikoa da. Oholtza gainean, azalpenak ematen, Oihan Vega agertuko da. Ipuina, berriz, Undo enpresak egindako marrazki bizidunen bidez azalduko da. «Umeen gaur egungo lengoaia horixe da, ikus-en-tzunezkoa», esan du Vegak.\nGainera, oholtzan zuzeneko musika egongo da. Xabi Zabalak era askotako tresnak jo izan ditu, eta ikuskizun honetan teklatuak, pianoa, soinu handia eta hainbat txirula joko ditu. Beste musikariak Luis M. Moreno 'Pirata', Igor Telletxea eta Igor Torre izango dira. Azkeneko hau, Igor Torre, Euskadiko Orkestrako biolinjolea da.\nDena dela, OihanVegak berak ere jardungo du tresna batzuk jotzen: gitarra eta danborrak. Kontuan izan behar da haurrei hainbat tresna erakustea dela ikuskizun honen helburu nagusia.\nZortzi urteko umea\nIkuskizuneko protagonista abestea gustuko duen 8 urteko neskatoa da, Ilargi izena duena. Olentzerok mugikorra oparitu zionetik ez du berarekin ibili besterik egin. Badu dohain berezi bat mugikorrak, gehiegizko erabilerak maite duzun hori kentzen dizu eta, Ilargik asko erabili duenez, ahotsa galdu du eta ezin du kantatu. Baina Mari Domingik badu edabe magikoa Ama Lurreko lau osagaiekin egiten dena. Osagaiak kontinente desberdinetan aurkitu beharko ditu Ilargik ahotsa berreskuratzeko, horretarako hango eta hemengo herrialdeetako hizkuntzak ikasten hasiko delarik, eta baita musikak ere.\nBeraz, Ilargik kulturak, hizkun-tzak eta ohiturak ezagutuko ditu, eta Euskal Herrikoekin alderatuko. Halaxe, Ilargi ohartuko da hainbat musika-tresnaren antzekotasunaz.\nBaina berreskuratuko al du Ilargik ahotsa? Kantatuko al du berriro? Ikasiko al du Ilargik mugikorrari erabilera arduratsua ematen? Hori laster jakingo da, igande honetan Bergaran.\nDavid Bowie sigue marcando el ritmo tres años después de su muerte Presoak eta haien senideak izango dira 'Katebegia' saioko protagonistak


Urteko lehen bederatzi hilabeteetan% 11 istripu gehiago izan ziren eraikuntzan, laneko datuen arabera | Consumer\nUrteko lehen bederatzi hilabeteetan% 11 istripu gehiago izan ziren eraikuntzan, laneko datuen arabera\nKataluniak eta Nafarroak 2004arekiko ezbehar-indizeak murriztea lortu zuten\nLan Ministerioaren datuek baieztatzen dutenez, 2005eko urtarriletik irailera bitartean laneko 182.988 istripu erregistratu ondoren, eraikuntzak %11ko hazkundea izan zuen ezbehar-kopuruan, iazko epe berarekin alderatuta. Kopuru hori ia bikoiztu egin da urteko lehen bederatzi hilabeteetan gainerako ekoizpen sektoreek batera izan zuten igoera.\nIstripu-igoerei dagokienez, bigarrena zerbitzuen sektorea da, 293.303 lan-istripu izan baitzituen irailera arte. Hala ere, hazkundea txikiagoa izan zen 2004koaren aldean eraikuntzan baino (%4,8).\nZerbitzuen eta eraikuntzaren ondoren, lan-istripu gehien izan zituen hirugarren ekoizpen-sektorea industria izan zen. Lan-istripuak 180.457 izan ziren. Aurreko kasuan bezala, ehuneko igoera eraikuntzak izandakoa baino txikiagoa izan zen, eta %2,8ra iritsi zen.\nLaneko istripu gutxien izan zituen jarduera ekonomikoa nekazaritza izan zen urtarriletik irailera bitartean. Hala, sektore horretan 26.720 ezbehar gertatu ziren, aurreko urteko lehen bederatzi hilabeteetan baino %0,66 gehiago.\nZifrak autonomia-erkidegoen arabera aztertuz gero, Andaluziak izan zuen lan-istripu gehien irailera arte. Aurreko urteko epe berean baino %10,36 gehiago, lehen bederatzi hilabeteetan 120.414 ezbehar izan ziren guztira.\nKatalunia eta Nafarroa izan ezik, gainerako Espainiako ia eskualde guztiek handitu egin zituzten ezbehar-indizeak urtarriletik irailera bitartean. Katalunia izan zen istripu gehien izan zituen bigarren erkidegoa. Guztira, 113.928 ezbehar izan ziren, eta baja eragin zuten lanpostuan, %4 gutxiago. Nafarroan, istripuen jaitsiera ez zen hain handia izan (%1,28), 9.542 ezbehar izan baitziren.\neraikuntza istripuak lan


Haur eta gazte literaturaren alorreko 'Vitoria-Gasteiz' itzulpen sariak - Arabako Euskara Zerbitzuak\nAEZerbitzuak 2021-04-14 Administrazioa, Kulturgintza, Sentsibilizazioa eta motibazioa\n2002 urtean sortu ziren, Gasteizko Udaleko Euskara Zerbitzuaren ekimenez, haur eta gazte literaturaren alorrean euskarara egindako itzulpenik hoberenentzako sariak. Besteak beste, itzultzaileen lana aitortzea eta euskarazko sorkuntza eta literatura sustatzea dute helburu.\nHonako hauek dira deialdiaren ezaugarri nagusiak:\nEdozein hizkuntzatatik euskarara egindako haur eta gazte literaturaren alorreko itzulpenak izan behar dira.\n2020. urtekoa izan beharko du legezko gordailuaren datak.\nHaur literatura (6-12 urte): diploma eta 9.000 euro.\nGazte literatura (13-18 urte): diploma eta 9.000 euro.\nLanak aurkezteko epea: Apirilaren 10etik maiatzaren 9ra.\nEskabideen aurkezpena: vitoria-gasteiz.org/euskara\nShare the post "Haur eta gazte literaturaren alorreko ‘Vitoria-Gasteiz’ itzulpen sariak"


Energiaren gehiegizko prezioek industria kaltetzen dute – Ekonomiaren KZ\nIndustria-prezioen gorakada 1975eko otsailetik izan den handiena izan da, energiaren garestitzearen ondorioz. Industriako prezioen gorakada bultzatu zuten sektoreen artean energia nabarmentzen da. Elektrizitatearen eta gasaren prezioen gorakadaren ondorioz, zenbait enpresari gutxiago kostatzen zaie jarduera geldiaraztea, eta, horrekin batera, faktura energetikoaren koskari eustea. Inpaktua bereziki esanguratsua da industriako kontsumitzaile handien artean. Energiaren prezioak etengabe egin du gora udaberritik, gasaren prezioaren eta KOHak isurtzeko eskubideen gorakada ikaragarriak bultzatuta. Horrela jarraituz gero, hondamendia eragingo du, eta porrotak eta itxierak eragingo ditu. Beharrezkoa da epe luzerako kontratu gehiago egotea merkaturatzaile elektrikoekin\nIndustria-prezioak % 5,2 igo ziren abuztuan aurreko hilaren aldean, 1975eko otsailetik izan duten hileko gorakadarik handiena, eta urte arteko tasan % 23,6 igo ziren, abuztuan baino ia sei puntu gehiago eta 44 urteko epean izandako hazkunde errekorra, energiaren garestitzearen ondorioz, Estatistikako Institutu Nazionalak (INE) jakinarazi duenez.\nIraileko urte arteko gorakadarekin, 1977ko abendutik izandako igoerarik handienarekin, industriako prezioek elkarren segidako bederatzi hilabetetan urte arteko igoerak izan dituzte. Irailean industriako prezioen gorakada bultzatu zuten sektoreen artean, energia nabarmentzen da, bere urteko aldakuntza 18,6 punturaino igo baitzen, % 59,8ra arte, seriearen hasieratik –1976ko urtarrilean– izan duen tasarik altuena, energia elektrikoaren ekoizpenaren, garraioaren eta banaketaren garestitzearen eta, neurri txikiagoan, gasaren eta petrolioa fintzearen garestitzearen ondorioz.\nBitarteko ondasunek, bestalde, zazpi hamarren egin zuten gora urte arteko tasan, % 16,8ra arte, oinarrizko produktu kimikoen fabrikazioaren, burdinazko oinarrizko produktuen fabrikazioaren eta animalien elikadurarako produktuen fabrikazioaren kostu handiagoagatik. Kontsumo-ondasun ez-iraunkorren urte arteko tasa bi hamarren igo zen irailean, % 4ra arte, beste elikagai batzuen fabrikazioa eta haragiaren prozesatzea eta kontserbazioa garestitzearen ondorioz.\nINEren arabera, energia kontuan hartu gabe, industria-prezioek urte arteko % 8,8ko igoera izan zuten irailean, abuztuan baino lau hamarren gehiago eta tasa orokorra baino ia 15 puntu gutxiago. Gainera, 1985eko urtarriletik izandako tasarik altuena da.\nHileko tasan (abuztutik irailera), industriako prezioek % 5,2 egin dute gora, 1975eko otsailetik izan duten gorakadarik handiena. Iraileko igoerarekin, zazpi hilabetez jarraian igo dira prezioak. Iraileko areagotzea, batez ere, energiaren prezioak % 14,1 igo direlako gertatu da, 1982ko abendutik izan den igoerarik handiena, energia elektrikoaren ekoizpenaren kostu handiagoagatik, eta tarteko ondasunen prezioak % 0,9 eta kontsumo-ondasun ez-iraunkorren prezioak % 0,3 igo direlako.\nIndustria-prezioen indizearen urteko tasak gora egin zuen irailean erkidego guztietan, abuztuarekin alderatuta. Igoerarik handienak Kanarietan, Balear Uharteetan eta Asturiasen izan dira, 17,4, 16,2 eta 16,1 puntuko igoerak, hurrenez hurren. Bestalde, Kataluniak, Valentziako Erkidegoak eta Errioxak izan zituzten gorakada txikienak: 2,1, 2,6 eta 2,9 puntu, hurrenez hurren.\nIraileko itxieran, erkidego guztiek zituzten industriako prezioen urte arteko tasa positiboak. 2020ko irailetik hona, industria-prezioak gehien igo diren eskualdeak Asturias (+% 61,5), Kanariak (+% 53,5), Balear Uharteak (+% 50,8) eta Andaluzia (+% 38,6) dira, eta aurrerapen txikienak Errioxari (+% 9) eta Nafarroari (+% 12,9) dagozkie.\nElektrizitatearen eta gasaren prezioen gorakadaren ondorioz, zenbait enpresari gutxiago kostatzen zaie jarduera geldiaraztea, eta, horrekin batera, faktura energetikoaren koskari eustea, bezeroen eskaerari erantzutea baino. Inpaktua bereziki esanguratsua da industriako kontsumitzaile handien artean. Sidenor siderurgiaren kasua da, 20 eguneko geldialdia iragarri baitu argiaren prezio neurrigabeengatik. Orain, ekoizpena era batera edo bestera murriztu duten beste konpainia batzuk ere erabaki horri gehitu behar zaizkio, hala nola Fertiberia (ongarriak), Ferroatlantica eta Asturiana de Zinc. Faktura izugarri igo da azken hilabeteetan, eta negozioaren marjinak kolokan jarri ditu. Ugazabek eta sindikatuek iragarri dute, igoerak jarraitzen badu, produkzio geldialdi eta itxiera gehiago izango direla.\nEstatuko ekonomiak pandemiaren hilabete gogorren ondoren susperraldia aurreikusten duenean, energia gero eta lasta astunagoa bihurtzen hasi da. Prezioak etengabe egin du gora udaberritik, gasaren prezioaren eta KOHak isurtzeko eskubideen gorakada ikaragarriak bultzatuta. Sidenorren faktura, adibidez, hirukoiztu egin da azken urtean (60 eurotik 260 eurora megawatt ordua), eta kostuetan izan duen eragina esanguratsua izan da: % 25 gehiago, enpresaren datuen arabera.\nKostuen igoerak enpresa elektrointentsibo horiek (siderurgikoak, metalurgikoak eta kimikoak) eta funtzionatzeko gas asko behar dutenak (azulejo-lantegiak, adibidez) kolpatzen ditu bereziki. Konpainia horientzat, energia kostu guztien % 60 izan daiteke. Patronalak, Energia Kontsumitzaile Handien Elkarteak (AEGE), konpentsazioak eta salbuespenak eskatu ditu duela bost hilabete hasi zen igoerari aurre egiteko. Horrela jarraituz gero, hondamendia eragingo du, eta porrotak eta itxierak eragingo ditu. Enpresek beste herrialde batzuetan ez dauden kargak hartzen dituzte beren gain: abuztuaren amaieran megawatt ordua 96,82 euroan ordaintzen zutela uste dute, Alemanian baino 34 euro garestiago eta Frantzian baino 55 euro gehiago.\nEra berean, patronalak uste du, Frantzian eta Alemanian, kontratu mota horiek guztizkoaren % 70 eta % 80 artean direla. Horrek lasaitasun handia ematen du. Hemen, alde biko kontratuak % 30era baino ez dira iristen, adierazi zuen duela gutxi Jose Antonio Jainaga AEGEko presidenteak. Kontratu horietako bat dutenek duten aurreikusgarritasuna, gainera, airean dago orain: Naturgy Iberdrolarekin eta Endesarekin batuko da, eta energia elektrikoa prezio finkoan hornitzeko kontratua duten bezero handiei hasi zaie jakinarazten prezioen gorakadaren ondorioz baldintzak berrikusteko asmoa dutela.\nEkainean, Gobernuak 100 milioi euroko konpentsazio gehigarria onartu zuen, industria elektrointentsiboari KOHen isurketen gainkostuei aurre egiten laguntzeko. Funts berri horiekin, konpentsazioak 179 milioi eurokoak dira, eta sektoreak uste du kopuru hori ez dela nahikoa, bi arrazoirengatik: batetik, Bruselak baimentzen duen 220 milioiko mugaren azpitik dagoelako, eta, bestetik, Alemaniak eta Frantziak ordaintzen dutena baino askoz txikiagoa delako. Konpentsazio horiek bat datoz Gobernuak irailean elektrizitatearen garestitzea arintzeko onartu zituen premiazko neurri iragankorrekin. Gobernuak diseinatutako planak hainbat neurri biltzen ditu. Horien artean, zerga-beherapenetan sakontzea –uda hasieran, BEZa % 10era jaitsi zen eta elektrizitatea sortzeko zerga eten zen–, elektrizitatearen gaineko zerga berezia % 5,11tik % 0,5era murriztuta; elektrizitate enpresa handiak behartzea epe luzera energia enkantean jartzera handizkako merkatua txikitzeko, eta aldi baterako murriztea, 2022ko martxora arte, oxidatu gabeko zentraletatik ateratzen diren aparteko mozkinen zati bat.\nIsurketak murrizteko munduak egingo duen aldaketa historikoak, ziurrenik, energia berriztagarria sortzeko eta biltegiratzeko erabiltzen diren metal garrantzitsuenetako batzuen aurrekaririk gabeko eskaria eragingo du, hemendik 2050era bitarteko zero igorpen garbiko eszenatoki batean.\nOndorioz, kobaltoa eta nikela bezalako materialen prezioak igo egingo lirateke, eta horrek oparotasun-aldi bat sortuko luke esportatzen dituzten ekonomia nagusientzat, baina prezioen igoerak hamarkada honen amaierara arte iraun lezake, eta trantsizio energetikoa bera bere bidetik atera edo atzeratu.\nMunduko ekonomiarentzat funtsezkoak diren metal industrialen prezioek gorakada handia izan dute pandemiaren ostean, ekonomiak berriro ireki ahala. Adibidez, litioaren prezioa –ibilgailu elektrikoen baterietarako erabiltzen da– 2020ko bere mailatik –gutxi gorabehera 6.000 dolar tona metriko bakoitzeko– hamarkada honen amaieran 15.000 dolarrera igo daiteke tona metriko bakoitzeko, eta maila altuetan mantendu 2030eko hamarkadaren zatirik handienean. Kobaltoaren eta nikelaren prezioek ere antzeko gorakadak izango lituzkete hurrengo urteetan. Metalen prezioen gorakada iraunkorrak onura ekonomiko handiak ere ekar ditzake.\nPrezioak murrizteko estrategiak\n2020. urtea COVID-19aren urtea izateagatik gogoratuko bada, 2021. urtea elektrizitatearen prezio historikoengatik gogoratuko dugu, besteak beste. Nola iritsi gara honaino? Zeintzuk dira labirinto energetiko hau ulertzeko gakoak? Nola amaitu elektrizitatearen prezioen igoera? Estatuko elektrizitatearen handizkako prezioaren igoera ikusgarria ez da fenomeno isolatu bat, eta ez dago lehengai horretan soilik zentratuta. Lehen mailako produktu asko, hala nola elikagai batzuk eta gasolioa, nabarmen garestitu dira. Hala ere, tarifa elektriko arautua duten kontsumitzaileen zati bat egoteak eta elektrizitatearen prezioa politikarien jaurtigai bat izateak megawatta komunikabideen azaletan jarri du udaz geroztik. Presio mediatiko eta politiko horren ondorioz, Gobernuak gero aldatu behar izan dituen erabakiak hartu zituen.\nHala ere, elektrizitatearen prezioaren igoera horren arrazoi nagusia Estatutik kilometro askotara sortzen da, gasak hartzen baitu elektrizitatea sortzeko kostuaren % 60 eta % 80 artean. Gasaren garestitzearen arrazoiak –pandemiaren aurretik eta bitartean oso maila baxuetan egon zen– Murphyren Legearekin daude lotuta. Ustekabean, bat egin dute botila-lepo ospetsuek eta aldi baterako beste faktore batzuek, hala nola ekoizpena eta inbertsioak murriztea, 2020ko martxoan egondako eskariaren geldialdiaren ondorioz; ondoren, negua eta udaberria hotzak izan ziren 2021ean, eta Europan gordetako erreserbak murriztu egin ziren.\nGasaren kostua igotzearen ondoriozko prezio elektrikoaren igoera horren eragina ez zen hain handia izan beharko kontsumitzaileen tarifan, gasak elektrizitatea sortzeko mixean duen pisua txikia baita, ekoizpen nuklear, berriztagarri eta hidraulikoak % 70 inguruko ekarpena egiten baitute. Prezio elektrikoaren igoerak hainbesteko zalaparta eragin izanaren arrazoia da bezeroen % 35 inguruk, nahiz eta eskariaren % 12 baino ez izan, oraindik tarifa arautuak dituela, erabaki politiko baten ondorioz poolaren prezioari lotuta daudenak, eta hori sistema marjinalista baten bidez eratzen dela (unitatearen prezio garestienak sistemaren prezioa finkatzen du). Argi dago bezeroen beste % 65ek epe luzeko kontratuak dituztela, eta ez dutela ikusiko beren tarifa hain modu zakarrean igotzen, baizik eta pixkanaka eta neurri txikiagoan, jasotzen duten energia gasari lotu gabeko ekoizpenetik baitator. Europako beste herrialde batzuetan, gasaren eta kontsumitzaileen tarifaren arteko harreman hori ez da hain estua.\nEpe luzerako estrategia nagusia da berriztagarrietan inbertitzen jarraitzea eta instalazio-prozesu administratiboak azkartzea, erregai fosilekiko mendekotasuna murrizteko. Enpresek argitaratutakoaren arabera, proiektu asko daude instalatzeko, baina baimenen prozesua da inbertsioak atzeratzen ari dena. Gainera, errentagarritasunari buruzko zalantzarik sortzen ez duen arau-esparru bat behar da. Hala ere, berriztagarrietan aritzen diren enpresek ahalegin handiagoa egin dezakete proiektu horiek gizartean integratzeko, eta ingurumenean jasangarri eta erakargarri bihurtzen da instalatzen diren komunitateentzat, proiektu horien aurka dauden korronte batzuk geldiarazteko. Aldi baterako neurri aringarri bat enpresei eta familiei energia-subsidioak ematea da. Epe luzera, berriztagarrien osagaietan lehiakorra den industria europarra bultzatu behar da; izan ere, eguzki-panelei dagokienez, Ekialde Ertaineko eta Errusiako energia-mendekotasuna hedatzen ari gara Txinara erregaiei dagokienez.\n← Cristina González: “Oso pozik gaude turismoaren joeararekin”\nMeteo for Energy, energia berriztagarriak sortzeko →


Annalena Baerbock Alemaniako Atzerri ministroa, atzo, G7koen bileran. EFE Tamaina handiagoan ikusi\nG7koek mezu bat helarazi diote Errusiari. Munduko herrialde industrializatuenen taldeak ohar bat onartu zuen atzo, azpimarratuz inoiz ez dituela aitortuko Errusiak «eraso militarraren bidez» aldatu nahi dituen mugak. Hiru eguneko goi bilera egin zuten Weissenhausen, Alemania iparraldean, eta ondoren Kanadak, Frantziak, Italiak, Japoniak, Erresuma Batuak, AEBek eta Alemaniak adierazi zuten jarraituko dutela, gainera, bai Kremlini zigor ekonomiko gehiago ezartzen, baita «behar beste denboraz» Ukrainari laguntza militarra ematen ere.\nHain zuzen, Sauli Niinisto Finlandiako presidenteak Vladimir Putin Errusiakoarekin telefonoz hitz egin zuen atzo, eta, Helsinkik ohar batean adierazi zuenez, jakinarazi dio Mendebaldeko aliantza militarreko kide izateko eskatuko dutela, Errusiaren azken mugimenduek eta Ukrainaren inbasioak «Finlandiaren segurtasun ingurunea nahastu dutelako». Kremlinek bileraz kaleratutako oharraren arabera, Putinek erantzun zion erabakia «okerra» dela, «ez baitago Finlandiaren segurtasuna kolokan jar dezakeen mehatxurik». Finlandiako lehen ministro Sanna Marin buru duen SDP Alderdi Sozialdemokratak atzo iragarri zuen NATOn sartzeko ideia babesten duela.\nHorren harira, Errusiako Atzerri ministrorde Aleksandr Gruxkok atzo ohartarazi zuen litekeena dela NATOk arma nuklearrak hedatzea Suedian eta Finlandian, bi herrialdeak aliantzako kide bihurtuz gero. «Hori gertatuko balitz, prebentzio neurriak hartu beharko genituzke», jaso zuen RIA Errusiako albiste agentziak. Errusiak eta Finlandiak 1.300 kilometroko muga dute elkarrekin.\nGerra frontean, atzo Igor Terekhov Kharkiveko alkateak BBC hedabideari esan zion Errusiako tropak hiriaren aldirietatik alde egiten ari direla. Ukrainako hiririk handienetan bigarrenak kokagune estrategikoa du, Errusiako mugatik 40 bat kilometrora baitago, eta ekialdeko frontetik, Donbasskotik, gertu.\nVolodimir Zelenski Ukrainako presidentea, bestalde, Mariupol setiatutako hiriko Azovstal altzairutegian eusten dioten «defendatzaileez» mintzatu zen atzo, Ukrainako hainbat hedabiderekin izandako solasaldi birtual batean. Batik bat, Azov batailoi paramilitarreko kideak daude han —eskuin muturreko talde armatu bat—. «Gure esku dagoen guztia egiten ari gara haiek ebakuatzeko, baina negoziazioak zailak izaten ari dira».


Martxoan zen egitekoa Errotxapeako Gaztetxearen aurkako epaiketa, baina bertan behera geratu zen alarma egoeraren ondorioz. Dena den, aurrera doa auzibidea, eta desalojo arriskuan jarraitzen du gaztetxeak. Bestalde, Errotxapean azken hilabeteetan "jarduera politikoa burutzeagatik jasandako errepresioa" salatu dute gaztetxeko kideek.\nErrotxapeako Gaztetxeko kideek abuztuaren hasieran jakinarazi zutenez, aurrera doa gaztetxearen aurkako prozesu judiziala. Izatez, martxoan egin behar zioten epaiketa, baina alarma egoera zela eta atzeratu zuten data. "Bizi izan dugun krisi honen aurretik, epaiketa geneukan, eta egoeragatik gelditu egin zen. Lasaitasun momentu hau ez da oso luzea izan eta 'normaltasun' berri honetan prozesuak aurrera jarraitzen duenaren berri izan dugu", adierazi zuten gaztetxeko kideek.\nEspazioa une honetan itxita egon arren, martxan dira "udako zinema kritikoa" eta "autodefentsa gimnasioa". "Errepresio guztien gainetik, gure proiektuekin jarraituko dugu".\nErrotxapeako Gaztetxeak iazko abuztuan egin zuen "erresistentzia martxan jartzeko deia", desalojo arriskuaren aurrean.\nBestalde, gaztetxeko kideek azken hilabeteetan Errotxapean (Iruñea, Nafarroa) "jarduera politikoa burutzeagatik jasandako errepresioa" salatu dute. Besteak beste, bederatzi pertsona identifikatu dituztela eta gazte bat komisaldegira eraman dutela diote, eta momentuz, sei isun heldu direla ere azaldu dute.


Leonardo programa - Mugikortasuna Hezkuntzako eta Lanbide Heziketako profesionalentzako (VETpro)\nIkaslan Bizkaian sareko lana bultzatu nahi dugu, eta horrekin batera, erakundea nazioartekotu nahi dugu. Hartara, hezitzaileentzako Leonardo VETpro proiektua bideratzen ari gara, “Lantokiko Prestakuntzan txandaka aritzeko Europako Sistemak” izenburupean.\nEgitasmo horren barne, Ikaslan Bizkaiaren sareko 20 lagunek Portugalera, Suediara, Austriara eta/edo Italiara bidaiatuko dute, elkargune berriak sortzeko eta Lantokiko Prestakuntzako sistemak aztertzeko.\nVETpro 2010-2011 "Lantokiko Prestakuntzan txandaka aritzeko Europako Sistemak" Proiektua\nIgaro den ekainarem 23, Ikaslan Bizkaiak antolatutako Mahai-ingurua egin zen irakasleen mugikortasunaren proiektuaren gainean. Europar Batasunak eta Eusko Jaularitzak diruz lagundatako ekitaldi horretan, bideratu diren lau fluxuetan ateratako ondorio nabarmenak aztertu ziren.\n"Lantokiko Prestakuntzan txandaka aritzeko Europako Sistemak" proiektuari buruzko laburpen-bideoa\nVETpro 2011-2012 "Ikaslan"Proiektua\nIkaslan Bizkaian VETPro proiektua garatzen ari gara, Ikaslan sareko (Araba, Bizkaia eta Gipuzkoa) Lanbide Heziketako ikastetxe publikoetako zuzendaritza-taldeen gaitasun profesionalak hobetzea helburu duen ekimena. Horren baitan dagoeneko abian da aurreneko mugikortasun ekintza, otsailaren 27an eta martxoaren 4an egitekoa dena.\nOraingo honetan, Danimarka da xedea (http://www.eng.uvm.dk/), eta ekintzan parte hartzen duten ikastetxeak, hauexek:\nEgitasmo hau Europar Batasunak eta Eusko Jaurlaritzak diruz lagunduta egin ahal izan da.\nInformazio gehiago nahi izanez gero, zoaz Programa Leonardo-Movilidad para profesionales de la Educación y Formación Profesional (VETpro).


Asteburuarekin datoz kirol deialdiak. Pasa den asteburuan, Udarregiko eskubaloi taldeko kide hauek Andoainen jokatu zuten eta partida irabaztea lortu zuten. Orain arte bi partida jokatu dituzte eta biak irabazi dituzte. | Noaua Kultur Elkartea\nHemen zaude: Hasiera » Nabarmendua » Asteburuarekin datoz kirol deialdiak. Pasa den asteburuan, Udarregiko eskubaloi taldeko kide hauek Andoainen jokatu zuten eta partida irabaztea lortu zuten. Orain arte bi partida jokatu dituzte eta biak irabazi dituzte.


Ataungo San Gregorio auzoan Haur Eguna ospatzen ari dira - Goierriko Hitza : Goierriko Hitza\nAtaungo San Gregorio auzoan Haur Eguna ospatzen ari dira\nSan Gregorio jaiak ospatzen ari dira izen bereko Ataungo auzoan. Festak ostegunean hasi ziren eta gaur Haur Eguna ospatzen ari dira. Goizean jolasak egon dira eta ondoren haurrek bazkaria egin dute. Ataungo 125 haurrek parte hartu dute. Une honetan puzgarrietan jolasten ari dira. Ondoren, 18:00etan, askaria egongo da. 19:00etan mozorro festa egongo da, 21:00etan oilasko jana eta 00:30ean kontzertua, Marlik eta Zirkiñik Ez taldeekin.\nBiharko ere ekitaldiak antolatu dituzte: 11:30ean pilota partidak egongo dira, 12:00etan kantu-poteoa Eate abesbatzarekin, 18:00etan Otsoak dantza taldearen saioa, 20:00etan Jon Antza eta Kattalinen kontzertu akustikoa eta 20:30ean gazta dastaketa.\nFestak asteartean amaituko dira, San Gregorio egunarekin. 10:00etan meza egongo da eta ondoren salda banatuko dute. 12:00etan toka txapelketa egongo da, 14:30ean herri bazkaria eta 18:00etan mus txapelketa.


Japoniako literatura | Japonierara itzulitako lehen euskal liburua\nJaponiako literatura hizpide, gaur, 'Sautrela'n\nJaponierara itzulitako lehen euskal liburuaz, eta Asiako herrialde honetako literatur zaletasun eta genero, idazle eta idazlan nagusiak ezagutuko dituzte.\n'Linguae Vasconum Primitiae' liburua japonierara itzuli du H. Yoshidak\nJaponiako kulturak geroz eta itzal handiago du Mendebaldean, eta jakina, baita Euskal Herrian ere. Japoniar literaturaz ordea, zenbat dakigu? Zer ezagutzen dugu haren inguruan? Aste honetako 'Sautrela' saioan, bada, Japonia eta haren literatura izango dituzte ardatz nagusi.\nIzan ere, berriki argitaratu da munduaz bestaldeko bazter hartan Bernat Etxepareren Linguae vasconum primitiae liburua, japonierara ekarria. Sho Hagiok eta Hiromi Yoshidak itzuli dute eta azken honekin solastatuko dira liburuari zein itzulpenari buruz. Nolatan bururatu zitzaien gure lehen liburua itzultzea? Zergatik hori eta ez modernoago bat? Ze zailtasun izan dute itzultzerakoan? Nola lan egin ote dute? Japonian euskal kulturak zer interes pizten duen ere jakingo dute Hiromi Yoshidarekin, eta baita beste hainbat kontu ere.\nHorrekin loturik, Japoniako literaturari buruzko erreportajea taxutu du 'Sautrela'k aste honetarako. Hango literatur zaletasunaren inguruan ez ezik, Japoniako literaturako historiako genero, idazle eta idazlan nagusiak aipatuko dituzte erreportajean parte hartu duten adituek. Haikuak dira ziur aski literatur forma japoniar ezagunenak, baina zelako garrantzia dute benetan? Zale ugari ote dute? Bestetik, mendebaldera erruz iristen diren japoniar erreferentzia garaikideak, Haruki Murakami kasu, nola irakurtzen ote dira han?\nAzkenik, saioaren hondarrean, Beñat Sarasolak Iñaki Mendigurenen liburu bat izango du hizpide: Haltzak badu bihotzik. 1990an argitara emana, aitzindaria izan zen euskal literaturaren historian zenbait alderdiri dagokionez.\n'Sautrela' gaur izango da ikusigai, 15:00etatik aurrera, ETB1en.